Suurlähettiläs Lyra nostaa ruotsinsuomalaiset agendalleen - Sisuradio | Sveriges Radio
Suurlähettiläs Markus Lyra Foto: Suomen Tukholman suurlähetystö
Suurlähettiläs Lyra nostaa ruotsinsuomalaiset agendalleen
Julkaistu fredag 19 mars 2010 kl 06.00
Suomen Tukholman uusi suurlähettiläs Markus Lyra jättää perjantaina 19.3 valtuuskirjeensä Ruotsin kuninkaalle. Valtuuskirjeen jättö on perinteinen juhlallinen tapahtuma, joka näkyy myös Tukholman keskustan katukuvassa. Uusi suurlähettiläs kuljetetaan hevosten vetämissä Kaarle XV:n paraativaunuissa Kuninkaan juhlalliselle vastaanotolle Tukholman linnaan.
Suurlähettiläs Markus Lyra on aiemmin toiminut mm. Suomen Moskovan suurlähettiläänä ja Leningradin pääkonsulina.
Suurlähettiläs Markus Lyra on toiminut Suomen ulkoasiainministeriössä jo vuodesta 1973 lähtien. Ulkoasiainministeriön poliittisena osaajana hän on vankka nimi ja erityisesti Suomen suhteet Neuvostoliittoon ja nykyiseen Venäjään ovat hänen osaamisaluettaan. Moskovassa hän on toiminut kahteen otteeseen; lähetystöneuvoksena 80-luvulla ja 90-luvulla Suomen suurlähettiläänä Moskovassa. 90-luvun alussa hän oli Pietarissa pääkonsulina.
Ruotsissa Markus Lyra aikoo jatkaa Merkkivuosi-perinnettä esimerkiksi suunnitteilla olevan seminaarisarjan puitteissa. Hän pitää myös ensiarvoisen tärkeänä Ruotsin suomalaisten aseman parantamista.
"Aina jännittää jos menee tapaamaan kuningasta"